22-mart kungi teraktlardan so‘ng, Bryussel aeroportidan birinchi samolyot uchib ketdi

Bryusselning 22-martdagi teraktdan so‘ng yopilgan Zaventem aeroporti 3-aprel, yakshanba kuni birinchi reysga xizmat ko‘rsatdi, deya xabar bermoqda “RBK”.

Samolyot Portugaliyaning Fara shahriga yo‘l oldi. “Bryussel havo yo‘llari” aviakompaniyasiga tegishli layner bortida 60—70 kishi bo‘lgan. Shu kunning o‘zida yana ikkita — Afina va Turinga reyslar amalga oshirildi. Yana uchta samolyot esa yetib keldi.
4-aprel, dushanba kuni aeroport Nyu-York, Senegal, Kamerun va Gambiyaga bir nechta reyslarga xizmat ko‘rsatadi. Zaventem ma’muriyati yo‘lovchilarni, yuqori darajadagi xavfsizlik choralari tufayli, aeroportga o‘z vaqtida yetib kelish haqida ogohlantirdi.